Menhu i d winna ?  yenna-as wuccen i ubellarej :  ini-as d ɛemmi-m !  Inḍeq-d ubellarej-nni, uccen yufa-d iman-is deg tlemmast n temda. Iwwet amek ara d-isellek iman-is, ur yezmir ara, iqqel yeqqar :  A sidi Rebbi sellek-iyi-d a k-fkeɣ ssaɛ n ujilban !  Ad yemderdar ad yemderdar, ad yaf d ayen iwumi ur yezmir. Ad yendeh :  A sidi Rebbi sellek-iyi-d, a k-fkeɣ ssaɛ n dra !  Ad zzin yes-s waman a t-yerr ucercur ɣer tlemmast n temda. Irna yeɣra :  A sidi Rebbi sellek-iyi-d, a k-fkeɣ ssaɛ n temẓin.  Ad yezzi alma qrib ad d-yeffeɣ a t-yerr ucercur-nni waman. Iɛawed indeh, inna :  A sidi Rrebbi sellek-iyi-d, a k-fkeɣ ssaɛ n yerden, yya ktil-it tura !  Izzi izzi, isɛa ẓẓher ssusfen-t-id waman. Izzuḥeb iman-is almi d rrif n wasif, izga-d s ufell n tesfayt, ilḥes iman-is, irfed aqerruy-is ɣer igenni yenna-as :  Xxah xxah deg Sidi Rebbi aɛeggun, wissen deg wawqet i iyi-issen kerrzeɣ neɣ meggreɣ !  1 1 1 El Hadi, BELLA, Lunǧa, HCA 113